CELEX: 52005XG1201(01)
Language: da
Date: 2005-12-01 00:00:00
Title: Rådets konklusioner om forbedring af den europæiske civilbeskyttelseskapacitet

1.12.2005   
            
            
               DA
            
            
               Den Europæiske Unions Tidende
            
            
               C 304/1
            
         Rådets konklusioner om forbedring af den europæiske civilbeskyttelseskapacitet
   (2005/C 304/01)
   RÅDET FOR DEN EUROPÆISKE UNION,
   
               1.
            
            
               DER HENVISER TIL:
               
                           —
                        
                        
                           Rådets konklusioner af 7. januar 2005 om jordskælvet og flodbølgen i Det Indiske Ocean (1),
                        
                     
                           —
                        
                        
                           Den Europæiske Unions handlingsplan af 31. januar 2005 om jordskælvet og flodbølgen i Det Indiske Ocean (2),
                        
                     
                           —
                        
                        
                           Rådets konklusioner af 4. oktober 2004 om styrkelse af den samlede civilbeskyttelseskapacitet i Den Europæiske Union (3),
                        
                     
                           —
                        
                        
                           Rådets konklusioner af 25. november 2004 om forebyggelse, beredskab og reaktion i forbindelse med terrorangreb (4),
                        
                     
                           —
                        
                        
                           Kommissionens meddelelse af 20. april 2005 om forbedring af Fællesskabets civilbeskyttelsesordning (5),
                        
                     
                           —
                        
                        
                           Kommissionens meddelelse af 20. april 2005 om styrkelse af EU's katastrofe- og krisestyring i tredjelande (6),
                        
                     
                           —
                        
                        
                           generalsekretærens/den højtstående repræsentants note af 20. april 2005 om opfølgning af EU's handlingsplan efter jordskælvet og flodbølgen i Det Indiske Ocean (7),
                        
                     
                           —
                        
                        
                           formandskabets note af 20. maj 2005 om opfølgning af Den Europæiske Unions handlingsplan efter jordskælv og flodbølger i Det Indiske Ocean (8),
                        
                     
                           —
                        
                        
                           formandskabets konklusioner fra mødet Det Europæiske Råd den 16.-17. juni 2005, hvori det foreslås, at man i anden halvdel af 2005 prioriterer udbygningen af civilbeskyttelseskapaciteten, især med hensyn til de medicinske ressourcer, der er til rådighed i tilfælde af et bioterrorangreb, samt udviklingen af en hurtig reaktionskapacitet, der bygger på moduler inden for medlemsstaternes civilbeskyttelse (9).
                        
                     
         
               2.
            
            
               SOM HENVISER TIL, at de finansielle følger af de foreslåede forbedringer og navnlig forslaget om oprettelse af et instrument for beredskab og hurtig indsats i katastrofesituationer skal være forenelige med den finansielle ramme for perioden 2007-2013 og overholde subsidiaritetsprincippet.
            
         
               3.
            
            
               BEKRÆFTER PÅ NY behovet for at udvikle »en hurtig EU-reaktionskapacitet« som svar på naturkatastrofer og menneskeskabte katastrofer i og uden for EU, som trækker på nationale ressourcer, og hold, der er uddannet til at arbejde sammen.
            
         
               4.
            
            
               SER generelt MED TILFREDSHED PÅ Kommissionens meddelelse om forbedring af Fællesskabets civilbeskyttelsesordning, der indeholder forslag med henblik på at styrke det europæiske samarbejde inden for rammerne af civilbeskyttelsesordningen på kort og mellemlang sigt.
            
         
               5.
            
            
               OPFORDRER Kommissionen til sammen med medlemsstaterne inden for deres respektive kompetenceområder at forbedre det europæiske samarbejde på civilbeskyttelsesområdet, herunder en styrkelse af Fællesskabets civilbeskyttelsesordning, for at sikre, at EU hurtigt og effektivt kan yde civilbeskyttelsesbistand i forbindelse med alle former for nødsituationer i og uden for EU.
            
         
               6.
            
            
               UNDERSTREGER FN's overordnede rolle og ansvar i forbindelse med koordineringen af international civilbeskyttelsesindsats i tredjelande, når FN er på stedet. EU bør støtte FN's kapaciteter i forbindelse med koordineringen af civilbeskyttelsesindsatser i tredjelande. I den forbindelse kan den EU's hurtige reaktionskapacitet bidrage til at styrke FN's kapacitetsopbygning inden for hurtig reaktion i tilfælde af humanitære katastrofer.
            
         
               7.
            
            
               OPFORDRER Kommissionen og medlemsstaterne til inden for deres respektive kompetenceområder yderligere at udvikle moduler gennem et program, der iværksætter scenarier, kapacitetsvurdering, operationsplaner, uddannelse og øvelser og fælles metoder til risikovurdering, under en samlet risikotilgang, der omfatter naturkatastrofer og menneskeskabte katastrofer, herunder terrorisme. Dette program skal styre indsatsen på grundlag af subsidiaritets- og komplementaritetsprincippet og nationalt ansvar. Civilbeskyttelsesmoduler er et af en række betydningsfulde elementer i EU's hurtige reaktionskapacitet og vil kunne operere uafhængigt eller i samarbejde med eller som støtte til andre EU-organer eller internationale institutioner.
            
         
               8.
            
            
               UNDERSTREGER, at evalueringer, der tager hensyn til risikovurderinger, en nøje analyse af manglerne og erfaringer fra kriseindsatser, uddannelse og øvelser, er grundlaget for beslutninger om forbedring af EU's reaktionskapacitet.
            
         
               9.
            
            
               OPFORDRER Kommissionen og medlemsstaterne til på kort sigt at fortsætte arbejdet på følgende prioriterede områder:
               
                           a)
                        
                        
                           yderligere vurdere de civilbeskyttelseskapaciteter, som medlemsstaterne kan stille til rådighed for hinanden i forbindelse med alle former for større katastrofer
                        
                     
                           b)
                        
                        
                           udvikle en hurtig reaktionskapacitet på grundlag af civilbeskyttelsesmodulerne i medlemsstaterne og med henblik herpå udarbejde et program på grundlag af subsidiaritets- og komplementaritetsprincippet, idet modulerne skal være uafhængige og autonome enheder, der opererer under nationalt ansvar, som kan anvendes alene eller sammen med andre bidrag
                        
                     
                           c)
                        
                        
                           yderligere udvikle uddannelsesaktiviteter, øvelser og udveksling af eksperter for at forbedre evnen til at arbejde sammen og fremme interoperabilitet
                        
                     
                           d)
                        
                        
                           senest den 31. december 2005 udvikle fælles EU-insignier for indsats- og vurderings-/koordineringspersonalet på stedet ud over nationale insignier
                        
                     
                           e)
                        
                        
                           videreudvikle det civile og militære samarbejde med EU's militærstab, navnlig den civile-militære celle
                        
                     
                           f)
                        
                        
                           styrke behovsvurderingen på stedet ved at udvikle en fælles vurderingsmetode på grundlag af internationalt anerkendte metoder, hvor de findes, og ved at styrke vurderingskapaciteten
                        
                     
                           g)
                        
                        
                           styrke kapaciteten til at lette koordinationen på stedet og i hovedkvarteret såvel på EU-plan som med relevante internationale organisationer
                        
                     
                           h)
                        
                        
                           styrke forbindelserne mellem ordningen og systemerne for tidlig varsling på EU- og FN-plan
                        
                     
                           i)
                        
                        
                           fremme arbejdet med at lette transporten af civilbeskyttelsesbistanden.
                        
                     
         
               10.
            
            
               SER MED TILFREDSHED PÅ, at Kommissionen har tilbudt at stille monitorerings- og informationscentret (MIC) til rådighed for det europæiske konsulære samarbejde for at støtte EU-borgere, som er ofre for katastrofer i tredjelande.
            
         
               11.
            
            
               OPFORDRER Kommissionen til snarest muligt at forelægge mere fuldstændige forslag om styrkelse af den forebyggende indsats, inspireret af betingelserne i handlingsprogrammet for civilbeskyttelse (10), Hyogo-indsatsplanen for 2005-2016 (11) og Den Europæiske Unions handlingsplan vedrørende jordskælvet og flodbølgen i Det Indiske Ocean (12) og styrkelse af systemerne for sporing og tidlig varsling generelt og navnlig for Middelhavet og Atlanterhavet.
            
         
               12.
            
            
               OPFORDRER Kommissionen til snarest muligt og senest i oktober 2005 at forelægge yderligere lovgivningsforslag med henblik på at fremme samarbejdet om civilbeskyttelse, herunder om fællesskabsordningen, under hensyn til ovennævnte konklusioner.
            
         
               13.
            
            
               VIL VENDE TILBAGE TIL spørgsmålet om den EU's hurtige reaktionskapacitet inden udgangen af 2005.
            
         
      (1)  5187/05
   
      (2)  5788/05.
   
      (3)  11549/04.
   
      (4)  15232/04.
   
      (5)  8430/05 - KOM(2005) 137 endelig.
   
      (6)  8382/05 - KOM(2005) 153 endelig.
   
      (7)  8204/05.
   
      (8)  8961/1/05 REV 1.
   
      (9)  10255/05.
   
      (10)  Rådets beslutning 1999/847/EF af 9. december 1999 om indførelse af et EF-handlingsprogram for civilbeskyttelse (EFT L 327 af 21.12.1999, s. 53), ændret ved Rådets beslutning 2005/12/EF af 20. december 2004 (EUT L 6 af 8.1.2005, s. 7).
   
      (11)  Resolution om Hyogo-indsatsplanen for 2005-2015: Opbygning af nationernes modstandsdygtighed mod katastrofer, som verdenskonferencen om katastrofebegrænsning vedtog den 22. januar 2005 (A.CONF.206/6).
   
      (12)  5788/05.